Jrue Holiday

Jrue Randall Holiday (s. 12. kesäkuuta 1990 Chatsworth, Kalifornia) on yhdysvaltalainen koripalloilija, pelipaikaltaan pelintekijä. Hän pelaa NBA:n Milwaukee Bucksissa ja on ammattilaisurallaan edustanut myös Philadelphia 76ersiä ja New Orleans Pelicansia. 

Holiday oli NBA-historian ensimmäinen 1990-luvulla syntynyt pelaaja.

Holiday on naimisissa jalkapallon olympiavoittaja ja maailmanmestari Lauren Holidayn (o.s. Cheney) kanssa. Holidayn sisaruksista myös isoveli Justin Holiday on pelannut NBA:ssa.

Ammattilaisura 

Philadelphia 76ers varasi UCLA:n yliopiston joukkueessa, UCLA Bruinsissa pelanneen Holidayn vuoden 2009 NBA:n varaustilaisuuden ensimmäisellä kierroksella, tilaisuuden 17. pelaajana. 

76ers myi hänet New Orleans Pelicansiin vuoden 2013 varaustilaisuuden yhteydessä. Hänet siirrettiin Milwaukee Bucksiin marraskuussa 2020. Kesällä 2021 Holiday voitti Bucksissa NBA:n mestaruuden.

Holiday valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa.

Lähteet 

Yhdysvaltalaiset koripalloilijat
Yhdysvaltalaiset olympiavoittajat
Vuonna 1990 syntyneet
Elävät henkilöt